
	Comisia pentru Buget,

Finanţe şi Bănci
	
	Bucureşti,        26.02.2020 

Nr. 4c-2/122
PLx.564/2018


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanței de urgență a Guvernului nr.82/2018 pentru completarea Legii nr.96/2000 privind organizarea și funcționarea Băncii de Export-Import a României EXIMBANK-S.A., trimis cu adresa nr. PLx.564/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR

RAPORT

privind aprobarea Ordonanței de urgență a Guvernului nr.82/2018 pentru completarea Legii nr.96/2000 privind organizarea și funcționarea Băncii de Export-Import a României EXIMBANK-S.A.
În conformitate cu prevederile art. 95 şi 115 din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr.82/2018 pentru completarea Legii nr.96/2000 privind organizarea și funcționarea Băncii de Export-Import a României EXIMBANK-S.A.
Conform prevederilor art.75 din Constituția României, republicată, şi ale art.92 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră decizională.

Senatul, în calitate de primă Cameră sesizată, a adoptat proiectul de Lege în ședința din 8.11.2018.

La dezbaterea proiectului de Lege s-a avut în vedere avizul favorabil  al Comisiei pentru politică economică, reformă şi privatizare, avizul favorabil al Comisiei juridice, de disciplină şi imunități, avizul favorabil al Consiliului Economic și Social şi avizul favorabil al Consiliului Legislativ.

Proiectul de lege supus dezbaterii are ca obiect de reglementare încheierea în numele şi în contul statului de scrisori de intenţie şi alte documente şi asigurarea reprezentării la nivelul organismelor de supraveghere şi decizie ale entităţii prin care se derulează programele investiţionale ale Fondului de Investiţii al Iniţiativei celor Trei Mări.
În conformitate cu prevederile art. 61 din Regulamentul Camerei Deputaților, republicat, cu modificările şi completările ulterioare, membrii Comisiei au examinat proiectul de lege menționat mai sus, în ședința din data de 25 februarie 2020.

La lucrările Comisiei și-au înregistrat prezența un număr de 24 deputați, din totalul de 27 de membri.

La dezbaterea proiectului de lege au participat, în calitate de invitați, reprezentanți ai Ministerului Finanțelor Publice.

În urma examinării proiectului de lege şi a opiniilor exprimate deputații prezenți la lucrări au hotărât, cu majoritate  de voturi, să supună plenului Camerei Deputaților spre dezbatere şi adoptare proiectul de Lege privind aprobarea Ordonanței de urgență a Guvernului nr.82/2018 pentru completarea Legii nr.96/2000 privind organizarea și funcționarea Băncii de Export-Import a României EXIMBANK-S.A.  în forma adoptată de Senat.

În raport cu obiectul şi conținutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

Vasilica Popa

